ཡྀྀན་ནའང་ཤ་མདངས་ནག་པོའི་མི་རྣམས་ཀྱིས་རྒྱལ་ཁབ་འདི་དག་གི་ནང་དུ་འདྲ་མཚུངས་ཀྱི་དཀའ་རྙོག་ཡོད་པ་ཤེས་གི་ཡོད་པ་མ་རེད།ཁྱེད་དང་ང་ནང་དུ་ཚུད་ཡོད་པའི་འཐབ་རྩོད་འདིའི་ངོ་བོ་ཤེས་རྟོགས་ཡོང་བའི་ཆེད།ང་ཚོས་ཤེས་དགོས་པ་ནི་ས་གནས་རིམ་པའི་འཐབ་རྩོད་ཀྱི་ངོ་བོ་ཙམ་མ་ཡིན་པར།རྒྱལ་ཁབ་རིམ་པ་དང༌།རྒྱལ་སྤྱིའི་རིམ་པའི་འཐབ་རྩོད་ཀྱི་ངོ་བོ་ཤེས་དགོས་པ་དེ་རེད།དེང་སང་ལུང་པ་འདིའི་ནང་གི་ཤ་མདངས་ནག་པོའི་མིའི་དཀའ་རྙོག་ནི་ཨ་རིའི་ནང་གི་ཤ་མདངས་ནག་པོའི་མི་ཁོ་ནའི་དཀའ་རྙོག་ཙམ་མ་ཡིནདཀའ་རྙོག་འདི་ནི་སྣེ་འཛིངས་ཆེ་བ་ཞིག་ཆགས་པ་དང༌།དཀའ་རྙོག་འདིའི་ནང་དུ་ཤུགས་བསྟན་མང་པོ་ཞིག་ཡོད་པར་བརྟེན།ང་ཚོས་མཐོང་རྒྱ་ཆེན་པོས་ངང་ཞིབ་འཇུག་བྱེད་དགོས།དེ་ནི་འཛམ་གླིང་དང་རྒྱལ་སྤྱིའི་སྟེང་གི་གོང་འོག་འབྲེལ་སྟངས་ལ་བལྟས་ན།དཀའ་རྙོག་འདིའི་ངོ་བོ་ཤེས་ཐུབ།དེ་མིན་རྒྱའ་སྤྱིའི་སྟེང་གི་དཀའ་རྙོག་འབྲེལ་སྟངས་ཧ་མ་གོ་ཚེ།ས་གནས་ཀྱི་གནད་དོན་ཀྱང་ཧ་གོ་ཐུབ་གི་མ་རེད།རྒྱལ་སྤྱི་སྟེང་གི་དཀའ་རྙོག་འབྲེལ་སྟངས་རྣམས་ཧ་གོ་ཚེ་ཁྱེད་ཀྱི་གནས་ཚུལ་འདིའི་སྐོར་གསལ་བོ་ཤེས་ཐུབ་པ་དང༌།མཐོང་སྟངས་གསར་བ་ཞིག་མཐོང་ཐུབ་ངེས་རེད།